**Dva primjera**

Kad ponudi majka seki malo mlijeka, “Ja ne volim mlijeka”, odgovara seka. Kad joj juhu nudi i tada se srdi: ”Nije dobra juha”, tvrdoglavo tvrdi. Zbog toga je seka blijeda kao kreda, tanka kao glista, tužna kao bijeda.

A njen mlađi braco, junačina muška, jak je ko’ atleta, zdrav je kao puška. Obrazi mu rujni, pucaju od zdravlja, jer nad jelom on se nikad ne prenavlja. Ma štogod mu dadu, on je uvijek isti: sve do zadnje mrve ko’ mećava slisti.

**Mrlja na nosu**

Crvena je kapica Ljiljani na glavi, ispod lijepe kapice uvojci su plavi. Ispod plave kosice, kuštrave i bujne, lijepe modre očice i usnice rujne. Sa usana rumenih vedri smiješak zari, a okrugle obraze rumen zdravlja žari. I ta lijepa Ljiljana gradom danas šeta, al’ ljepoti njezinoj ipak nešto smeta. Točno na vrh nosića (a da i ne znade) vidi joj se mrljica, trag od čokolade.

Pa kad hoda ulicom ponosite ćudi, sve se za njom okreću nepoznati ljudi. Ne gledaju kapicu, ni oči, ni kosu, ni rumene obraze, već mrlju na nosu.