INDIJANAC JOŽA

U dvorište iza kuće nenadano stigo juče neobični neki stranac, jako ćudan Indijanac. Kad pogledaš čudnog svata, jednostavno strah te hvata, pa problijediš kao kreda, tako strašno on izgleda.

Rast mu malen - to je tocno - al oružje ima moćno; u ruci mu luk i strijela (to jest žica od ambrela). Oko pasa, ko pred bitku, objesio sablju britku. mrko mu se čelo mršti, oštro hoda da sve pršti, pogled ljutit, prepun strave, a posvuda oko glave indijanski nanizana prava pera od purana.

Tom junaku lika ljuta sklanjaju se svi sa puta, svatko kom je život mio, pred čudnim se strancem skrio.

Najprije je u tren oka odmaglila stara kokakaa, a za njom se u bijeg dali i pilići njeni mali. Pobjegle su još još i patke, premda su im noge kratke, odletjeli vrabci čili, u dvorištu što su bili, pa je čak i kookot Krijesto, što se važan pravi često, sad podigo strasnu viku: “Kukuriku, kukuriku! Stigo lovac iz daleka, užasna nas sudba čeka!”

Zlo bi bilo toga dana, da ne bijaše tu purana. Kad on čudnog svata vide, po dvorištu kako ide i na njemu perije svoje, tad povika:” Gle, pa to je Joža Mrkić, zloča rjedka; upravo je prošlog petka ovo moje perje skupo iz mog repa drsko čupo. Na tebe sam, Joža, čeko!” I čim puran tako reko, poletio na zlog znanca, na lažnoga Indijanca.

Alaj nasta grda strka, alaj nasta ruzna zbrka, pa je Joža, ćudno djete podbrusio svoje pete i, u strahu od purana, odmaglio sa megdana.